b'\n_START_ARTICLE_\nAberystwyth\n_START_SECTION_\nGeografija\n_START_PARAGRAPH_\nMesto le\xc5\xbei v bli\xc5\xbeini soto\xc4\x8dja rek Ystwyth in Rheidol na zahodni obali Walesa. \xc4\x8ceprav ime nakazuje druga\xc4\x8de, le reka Rheidol te\xc4\x8de skozi mesto; po obnovi pristani\xc5\xa1\xc4\x8da reka Ystwyth te\xc4\x8de ob robu mesta._NEWLINE_Aberystwyth ima pomol in dolg morski pas, ki se razteza od hriba Constitution na severnem koncu promenade do ustja pristani\xc5\xa1\xc4\x8da na jugu, pri \xc4\x8demer sta dve pla\xc5\xbei razdeljeni z gradom. Mesto sestavljajo obmo\xc4\x8dja: Aberystwyth mesto, Llanbadarn Fawr, Waunfawr, Penparcau, Llanbadarn, Trefechan, Penparcau, ki je najbolj gosto naseljen._NEWLINE_Aberystwyth je glede na gostoto prebivalstva Zdru\xc5\xbeenega kraljestva osamljeno mesto. Najbli\xc5\xbeja ve\xc4\x8dja naselja so oddaljena najmanj 1 uro 45 minut vo\xc5\xbenje: Swansea na jugu je oddaljeno 110 km; Shrewsbury v Shropshiru v Angliji na vzhodu 120 km in Wrexham na severovzhodu pribli\xc5\xbeno 130 km. Vali\xc5\xbeansko glavno mesto Cardiff je oddaljeno ve\xc4\x8d kot 160 km, London pa 340 km._NEWLINE_Aberystwyth ima oceansko podnebje (razvrstitev K\xc3\x96PPEN Cfb) in je podobno kot po skoraj vsej Veliki Britaniji. To je \xc5\xa1e posebej izrazito zaradi zahodne obalne lege s pogledom na Irsko morje. Temperature ka\xc5\xbeejo temperaturo morja, prevladujejo vetrovi, ki prihajajo z zahoda. Najbli\xc5\xbeja vremenska postaja je Gogerddan, 3 kilometre severovzhodno, ki je na podobni nadmorski vi\xc5\xa1ini. Padavin je v povpre\xc4\x8dju 1112 mm na leto [8] z ve\xc4\x8d kot 1 mm v 161 dneh. [9] Vse povpre\xc4\x8dne vrednosti se nana\xc5\xa1ajo na obdobje 1971\xe2\x80\x932000.\n_START_SECTION_\nOpis\n_START_PARAGRAPH_\nAberystwyth je veliko turisti\xc4\x8dno sredi\xc5\xa1\xc4\x8de in kulturna povezava med severnim in ju\xc5\xbenim Walesom. Na Constitution vozi vle\xc4\x8dnica Aberystwyth Cliff Railway, ki omogo\xc4\x8da dostop do razgledi\xc5\xa1\xc4\x8da in drugih zanimivosti na vrhu, medtem ko je najlep\xc5\xa1i pogled na osrednji Wales iz bli\xc5\xbeine mesta. To je divje Kambrijsko gorovje, katerih doline z gozdovi in travniki so se v stoletjih le malo spremenili. Obisk notranjosti je najprimernej\xc5\xa1i z ohranjeno ozkotirno \xc5\xbeeleznico Vale of Rheidol._NEWLINE_\xc4\x8ceprav je mesto sorazmerno sodobno, ima ve\xc4\x8d zgodovinskih stavb, tudi ostanke gradu in starega kolid\xc5\xbea Aberystwythske univerze v bli\xc5\xbeini. Stara \xc5\xa1ola je bila zgrajena in odprta leta 1865 kot hotel, vendar pa je bila zaradi ste\xc4\x8daja lastnika stavba na prodaj in jo je leta 1867 kupila univerza.  Nov univerzitetni kampus gleda Aberystwyth s hriba Penglais, vzhodno od sredi\xc5\xa1\xc4\x8da mesta. Zadnja postaja \xc5\xbeeleznice standardne tirne \xc5\xa1irine je tudi zelo veli\xc4\x8dastna, saj je bila zgrajena leta 1924 v zna\xc4\x8dilnem slogu obdobja. Arhitektura je me\xc5\xa1anica gotike, neoklasicizma in viktorijanske arhitekture._NEWLINE_Mesto je sredi\xc5\xa1\xc4\x8de osrednjega Walesa, zato je tu ve\xc4\x8d regionalnih ali dr\xc5\xbeavnih uradov. Morda najpomembnej\xc5\xa1a je Narodna knji\xc5\xbenica Walesa. V njej je tudi narodni filmski in glasbeni arhiv Walesa, ki je eden od \xc5\xa1estih britanskih regionalnih filmskih arhivov. Kraljeva komisija za anti\xc4\x8dne in zgodovinske spomenike Walesa, ki vzdr\xc5\xbeuje in je skrbnica National Monuments Record of Wales (NMRW), zagotavlja javnosti informacije o stavbni dedi\xc5\xa1\xc4\x8dini Walesa. Aberystwyth je tudi sede\xc5\xbe dr\xc5\xbeavnih uradov UCAC in Cymdeithas yr Iaith Gymraeg ter In\xc5\xa1tituta za travinje in okoljske raziskave. Svet za vali\xc5\xbeanske knjige in pisarne standardnega zgodovinskega slovarja vali\xc5\xbean\xc5\xa1\xc4\x8dine, Geiriadur Prifysgol Cymru, so prav tako v Aberystwythu.\n_START_SECTION_\nMezolitik\n_START_PARAGRAPH_\nDokazano je, da je bila v mezolitiku povr\xc5\xa1ina Tan-y-Bwlcha ob vzno\xc5\xbeju Pena Dinasa (Penparcau) uporabljena kot nahajali\xc5\xa1\xc4\x8de kremena, iz katerega so lovci in nabiralci izdelovali oro\xc5\xbeje, ki je bilo shranjeno, dokler se ni umaknil led.\n_START_SECTION_\nBronasta in \xc5\xbeelezna doba\n_START_PARAGRAPH_\nOstanki keltske trdnjave na Penu Dinasu (ali pravilneje \'Dinas Maelor\'), hrib v Penparcauu s pogledom na Aberystwyth, ka\xc5\xbeejo, da je bilo mesto naseljeno pred letom 700 pred na\xc5\xa1im \xc5\xa1tetjem.  Na hribu ju\xc5\xbeno od sedanjega mesta \xc4\x8dez reko Ystwyth so ostanki srednjeve\xc5\xa1ke okrogle utrdbe, za katero verjamejo, da je bil grad, iz katerega je bila ugrabljena princesa Nest. Ta redko ohranjena struktura je zdaj na zasebnem zemlji\xc5\xa1\xc4\x8du in je na voljo le po dogovoru.\n_START_SECTION_\nSrednji vek\n_START_PARAGRAPH_\nPo zgodovinskih zapisih o Aberystwythu gradnja trdnjave datira v leto 1109, ko jo je gradil Gilbert Fitz Richard (ded Richarda de Clara, znan kot Strongbow, vali\xc5\xbeansko-normanski gospodar, znan po svoji vodilni vlogi pri normanskem vdoru na Irsko). Gilbert Fitz Richard je dobil zemlji\xc5\xa1\xc4\x8da in gospostvo nad Cardiganom, tudi grad od Henrika I. Trdnjava, ki je bila zgrajena v Aberystwythu, je bila pribli\xc5\xbeno kilometer in pol ju\xc5\xbeno od dana\xc5\xa1njega mesta, na hribu nad ju\xc5\xbenim bregom reke Ystwyth.  Edvard I. je zamenjal Strongbowov grad leta 1277,  po uni\xc4\x8denju, ki so ga povzro\xc4\x8dili Vali\xc5\xbeani.  Njegov grad je bil kljub temu zgrajen drugje, na sedanjem grajskem hribu nad mestom. Med letoma 1404 in 1408 je bil grad v rokah Owaina Glynd\xc5\xb5rja, a na koncu predan princu Harryju (poznej\xc5\xa1emu kralju Henriku V.). Kmalu po tem je bilo ustanovljeno mesto Ville de Lampadarn (starodavno ime kraja Llanbadarna Gaeroga ali utrjen Llanbadarn, da se razlikuje od vasi Llanbadarn Fawr, ki je 1,6 km v notranjost). Zato je bila sestavljena kraljeva listina Henrika VIII. Toda v \xc4\x8dasu Elizabete I. je bilo mesto v vseh dokumentih imenovano Aberystwyth.\n_START_SECTION_\nZgodnja moderna doba\n_START_PARAGRAPH_\nLeta 1649 so parlamentarne \xc4\x8dete poru\xc5\xa1ile grad, tako da so njegovi ostanki zanemarljivi, \xc4\x8deprav \xc5\xa1e vedno stojijo deli treh stolpov. Leta 1988 so na obmo\xc4\x8dju gradu izkopali popolno mo\xc5\xa1ko okostje, namerno pokopano. \xc4\x8ceprav okostja v vali\xc5\xbeanskih kislih tleh redko pre\xc5\xbeivijo, je bilo to okostje verjetno konzervirano z dodatkom apna iz stavbe. Znano je kot "Charlie" in je zdaj v muzeju Ceredigion v mestu. Verjetno izvira iz obdobja angle\xc5\xa1ke dr\xc5\xbeavljanske vojne in je najbr\xc5\xbe umrl med parlamentarnim obleganjem. Njegova podoba se vidi v enem od devetih mozaikov, ki krasijo grajsko obzidje.  Hafod Uchtryd je bil dvorec, ki ga je zgradil Thomas Johnes leta 1783, del dvorca je zasnoval John Nash. V urejenih vrtovih so pe\xc5\xa1\xc4\x8deni deli gri\xc4\x8dev, ki pritegnejo poglede. Zgrajeni so bili ceste in mostovi, posajenih ve\xc4\x8d sto tiso\xc4\x8d dreves. Pokrajina privablja \xc5\xa1tevilne obiskovalce. Obiskoval jo je tudi Samuel Taylor Coleridge in morda je bila navdih za dele v njegovi pesnitvi Kubla Khan. Hi\xc5\xa1a je bila poru\xc5\xa1ena leta 1955, vendar je pokrajina ostala do danes. _NEWLINE_Pode\xc5\xbeelska industrija in obrtniki so bili pomemben del \xc5\xbeivljenja v mestu. Informacije, zapisane v lokalnem trgovskem imeniku za 1830, ka\xc5\xbeejo, da je bilo v Aberystwythu: 20 \xc4\x8devljarjev, osem pekov, dva mlinarja koruze, 11 tesarjev, en kova\xc4\x8da, sedem kroja\xc4\x8dev, dve \xc5\xa1ivilji, dva oblikovalca slamnikov, dva oblikovalca klobukov, trije strojarji, \xc5\xa1tirje sedlarji, dva kleparja, \xc5\xa1est mlinarjev p\xc5\xa1enice, dva izdelovalca ko\xc5\xbe, \xc5\xa1tirje usnjarji, osem kamnosekov, en pivovar, \xc5\xa1tirje \xc5\xbegalci apna, trije izdelovalci ladij, trije kolarji, pet mizarjev, en \xc5\xbeebljar, en vrvar in en izdelovalec jader.\n_START_SECTION_\nViktorijanska doba\n_START_PARAGRAPH_\nProga kambrijske \xc5\xbeeleznice iz Machynlletha je dosegla Aberystwyth leta 1864, sledile so \xc5\xbeelezni\xc5\xa1ke povezave do Carmarthena, kar je povzro\xc4\x8dilo gradnjo zanimive \xc5\xbeelezni\xc5\xa1ke postaje. Kambrijska proga je bila odprta na veliki petek 1869, isti dan, ko je bil po projektu Evgenija Bircha odprt nov 292 metrov dolg pomol Royal Pier, kar je privabilo 7000 obiskovalcev. [24]_NEWLINE_\xc5\xbdeleznica je bila povod za ve\xc4\x8dji viktorijanski turisti\xc4\x8dni razcvet. V tem \xc4\x8dasu je bilo zgrajenih ve\xc4\x8d hotelov in lepih mestnih hi\xc5\xa1, tudi Queen\'s Hotel, pozneje preimenovan v Swyddfa\'r Sir. V njem so bile pisarne mestnega sveta. Znan je tudi po tem, ker so ga uporabili za zunanje prizore policijske postaje v televizijski oddaji Hinterland. Eden najve\xc4\x8djih hotelov, The Castle Hotel, nikoli ni bil dokon\xc4\x8dan kot hotel. Po ste\xc4\x8daju je bil poceni prodan odboru vali\xc5\xbeanske univerze, skupini ljudi, ki so se ukvarjali z oblikovanjem vali\xc5\xbeanske univerze. University College of Wales (pozneje Aberystwyth University) je bil ustanovljen leta 1872 v tej stavbi._NEWLINE_Aberystwyth je prispeval kot samoupravno mestno obmo\xc4\x8dje, dokler ni leta 1885 po zakonu o tretji reformi postal okro\xc5\xbeje._NEWLINE_Leta 1895 so razli\xc4\x8dni poslovne\xc5\xbei, ki so bili v ozadju dru\xc5\xbebe Aberystwyth New Harbour, ustanovili Aberystwyth Improvement Company (AIC), ki naj bi prevzela del nekdanje Bourne Engineering & Electrical. Leta 1896 je AIC kon\xc4\x8dal tri projekte: nov javni del paviljona za kraljevi pomol; zgradil hotel Cambria (pozneje teolo\xc5\xa1ki kolid\xc5\xbe) in ustanovil Constitutional Hill, Ltd., za razvoj viktorijanskega tematskega parka. Glavni in\xc5\xbeenir George Croydon Marks je izdelal vse projekte za ACI, tudi za najdalj\xc5\xa1o vzpenja\xc4\x8do z do 50-odstotnim vzponom v Zdru\xc5\xbeenem kraljestvu, ki bi potnike pripeljala v park, in kamero obskuro.\n_START_SECTION_\nSodobni \xc4\x8dasi\n_START_PARAGRAPH_\nV Aberystwythu so bili leta 1865, 1916, 1952 in 1992 festivali literature, glasbe in performansa National Eisteddfod . _NEWLINE_V no\xc4\x8di na petek, 14. januarja 1938, je neurje z vetrom, ki je pihal s hitrostjo 140 km/h, prizadelo mesto. Ve\xc4\x8dina promenade skupaj z 61 m pomola je bila uni\xc4\x8dena. Veliko delov obale je bilo po\xc5\xa1kodovanih, tudi severni del Kraljeve hi\xc5\xa1e, tisti na Viktorijini terasi, ki je bila najbolj po\xc5\xa1kodovana. Za za\xc5\xa1\xc4\x8dito so do leta 1940 izdelali keson, pri \xc4\x8demer so skupni stro\xc5\xa1ki gradnje zna\xc5\xa1ali do 70.000 \xc2\xa3 (kar je danes 2,5 milijona \xc2\xa3). _NEWLINE_Cymdeithas yr Iaith Gymraeg (Dru\xc5\xbeba za ohranitev vali\xc5\xbean\xc5\xa1\xc4\x8dine) je 2. februarja 1963 izvedla prvi zgodovinski protest na mostu Trefechan.  1. marca 2005 je Aberystwyth dobil status mesta pravi\xc4\x8dne trgovine (Fairtrade Town). _NEWLINE_Med neurjem zaradi ciklona Dirk, ki je divjal v petek, 3. januarja 2014, je mesto postalo eno najbolj prizadetih v Walesu, ogromno je bilo izruvanih balvanov iz obmorskih zidov, zaradi \xc4\x8desar so bile ceste in plo\xc4\x8dniki vzdol\xc5\xbe promenade pokopani pod maso tlakovcev, zidakov, skrilavcev in zvite plo\xc4\x8devine.  Posesti ob promenadi so nato evakuirali za naslednjih pet dni, tudi 250 \xc5\xa1tudentov z univerze. [35] Svet Ceredigiona je pri vali\xc5\xbeanski vladi zahteval sredstva za odpravo \xc5\xa1kode, medtem ko je dr\xc5\xbeavna ustanova za naravne vire (Natural Resources Wales) \xc5\xa1e vedno opravljala raziskave in skrbela za nujne prepre\xc4\x8ditvene ukrepe.\n_START_SECTION_\nNarodna knji\xc5\xbenica Walesa\n_START_PARAGRAPH_\nNarodna knji\xc5\xbenica hrani obvezni izvod na dr\xc5\xbeavni ravni. Ustanovljena je bila leta 1907 in jo sofinancira vali\xc5\xbeanska vlada. Knji\xc5\xbenica velja za eno izmed najve\xc4\x8djih knji\xc5\xbenic na svetu in na njen mednarodni ugled so ponosni vsi Vali\xc5\xbeani.  Vali\xc5\xbean\xc5\xa1\xc4\x8dina je glavno komunikacijsko sredstvo v organizaciji, ki si prizadeva za zagotavljanje vseh javnih storitev v vali\xc5\xbean\xc5\xa1\xc4\x8dini in angle\xc5\xa1\xc4\x8dini.\n_START_SECTION_\nUniverza v Aberystwythu\n_START_PARAGRAPH_\nAberystwyth je sede\xc5\xbe univerze. Njen predhodnik, University College Wales, je bil ustanovljen leta 1872 in se je v sredini 1990-ih preimenoval v "University of Wales, Aberystwyth". Pred ustanovitvijo kolid\xc5\xbea je imel Wales zelo omejeno akademsko raven, St. David\'s College, Lampeter (ustanovljena leta 1822, od leta 2010 je zdru\xc5\xbeena s Trinity University College Carmarthen, postala je del University of Wales, Trinity Saint David\' s kampusi v Carmarthenu in Lampeterju).'